KOMISIJOS REGLAMENTAS (EB) Nr. 1262/2006
2006 m. rugpjūčio 23 d.
iš dalies keičiantis Tarybos reglamentą (EB) Nr. 51/2006 dėl laivų, vykdančių neteisėtą, nereglamentuotą arba tokią žvejybos veiklą, apie kurią nepranešė, šiaurės rytų Atlante, sąrašo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. gruodžio 22 d. Tarybos reglamentą (EB) Nr. 51/2006, nustatantį 2006 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių bendrąsias žvejybos galimybes ir susijusias sąlygas (1), ypač į jo III priedo 13.2 punktą,
kadangi:
(1)
Nuo 1981 m. Europos bendrija yra Konvencijos dėl būsimo daugiašalio bendradarbiavimo Šiaurės Rytų Atlanto žvejyboje (2) šalis.
(2)
2006 m. gegužės mėn. Žvejybos šiaurės rytų Atlante komisija (toliau - ŽŠRAK, angl. NEAFC) pateikė rekomendaciją iš dalies pakeisti laivų, dėl kurių buvo patvirtinta, jog jie vykdė neteisėtą, nereglamentuotą žvejybą arba nepranešė apie žvejybą, sąrašą. Turėtų būti užtikrinta, kad rekomendacija taptų Bendrijos teisinės sistemos dalimi.
(3)
Todėl Reglamentą (EB) Nr. 51/2006 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 51/2006 III priedo 4 priedėlis yra pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 23 d.